open-index/open-wikipedia-markdown huggingface dataset:
Pundurzvaigzne

**Pundurzvaigzne** ir zvaigzne Visumā ar nelielu masu un izmēriem, tādējādi arī ar nelielu enerģiju un starjaudu. Par pundurzvaigzni bieži vien dēvē jebkuru galvenās secības zvaigzni.

## Skatīt arī
* Sarkanais punduris
* Dzeltenais punduris
* Baltais punduris
* Brūnais punduris
* Melnais punduris
Pārmilzu zvaigzne

Jo lielāku enerģiju izstaro zvaigzne, jo tās masa un izmēri ir lielāki. Visumā lielākajām zvaigznēm rādiuss var būt pat tūkstošiem reižu lielāks nekā Saulei. Lielākās Visuma zvaigznes sauc par milzu un pārmilzu zvaigznēm un tās visumā ik sekundi izstaro miljoniem reižu vairāk enerģijas nekā Saule.
Aptumsuma maiņzvaigzne

thumb|Aptumsuma maiņzvaigznes komponenti aptumšo viens otru (apakšā - spožuma izmaiņu līkne)
Par **aptumsuma maiņzvaigznēm** tiek sauktas maiņzvaigznes, kuras rodas dubultzvaigžņu sistēmās. Dažām dubultzvaigznēm to orbītas attiecībā pret Zemi ir novietotas tā, ka, tām riņķojot vienai ap otru, sanāk novietoties tā, ka reizēm viena otru aizēno (aptumšo) un to kopējais spožums uz laiku samazinās.
Edvards Epltons

**Sers Edvards Viktors Epltons** (; dzimis , miris ) bija angļu fiziķis. 1947. gadā ieguva Nobela prēmiju fizikā par ieguldījumu jonosfēras izpētē, kas ļāva attīstīt radaru tehnoloģijas.

Dzimis Bredfordā. Mācījās Kembridžas Universitātē. Pirmā pasaules kara laikā dienēja armijā. Atgriežoties no kara, saka strādāt Kembridžas Universitātes Kavendiša laboratorijā. No 1924. gada strādāja arī Londonas Universitātē. No 1939. līdz 1949. gadam - Lielbritānijas Zinātnes un rūpnieciskās pētniecības departamenta sekretārs. No 1949. gada līdz savai nāvei - Edinburgas Universitātes rektors.

## Atsauces

## Ārējās saites

* Edvarda Epltona biogrāfija Nobela prēmijas mājaslapā
Amanda Pīta

**Amanda Pīta** (; dzimusi ) ir amerikāņu televīzijas un kino aktrise.

Savu karjeru sāka ar nelielām lomām televīzijā un kino debitēja filmā *[[Animal Room]]* (1995). Viņas atveidotā Džila Sentklēra filmā "Visi deviņi jardi" (2000) atnesa viņai plašāku atpazīstamību, un kopš tā laika viņa filmējusies dažādās filmās, piemēram, *[[Saving Silverman]]* (2001), "Augstākās pakāpes noziegumi" (2002),  "Citā rindā" (2002), "Igbijs iet uz leju" (2002), *[[Something's Gotta Give]]* (2003), "Identitāte" (2003), *[[Melinda and Melinda]]* (2004), "Gandrīz kā mīlestība" (2005), *[[Syriana]]* (2005), "Cīņa par planētu Terra" (2007), *[[Martian Child]]* (2008), *[[The X-Files: I Want to Believe]]* (2008), "2012" (2009), *[[Please Give]]* (2010), "Gulivera ceļojumi" (2010), *[[The Way, Way Back]]* (2013), "Identitātes zagle" (2013), *[[Trust Me]]* (2013), "Gulēt ar citiem cilvēkiem" (2015).

Televīzijā Pīta attēloja Žaklīnu Beretu seriālā *[[Jack & Jill]]* (1999–2001), Tīnu Morisu seriālā *[[Togetherness]]* (2015–2016), Džūlu seriālā *[[Brockmire]]* (2016–2020) un Betiju Broderiku seriāla *[[Dirty John]]* otrajā sezonā (2020).

Viņa ir viena no *[[Netflix]]* seriāla *[[The Chair]]* (2021) scenārija autoriem un izpildproducentiem.

## Ārējās saites
Kipras karogs

thumb|right|200px|Kipras Republikas karogs
**Kipras Republikas karogs** tika sākts izmantot 1960. gada 16. augustā pēc Cīrihes un Londonas vienošanos, kad Kipra tika pasludināta par neatkarīgu valsti.

## Izskats
Balts karogs ar vara krāsas salas kontūru un diviem sakrustotiem olīvu zariem zem tās. Malu attiecība 3:5.
Kipras ģerbonis

**Kipras Republikas ģerbonī** attēlots balodis, kurš nes olīvas zaru virs 1960. gada skaitļa (Kipras Republikas neatkarības iegūšanas gads). Fons ir vara dzeltens, kas simbolizē salas kādreiz bagātīgās vara atradnes, no kā cēlies Kipras nosaukums.

## Krāsas
* dzeltenā: Pantone 144c
* zaļā: Pantone 336c
Viedkarte

**Viedkarte** (no ), saukta arī par **čipkarti** (*chip card*) vai **integrālās shēmas karti** (*integrated circuit card*, *ICC*) ir plāna neliela karte ar iebūvētu integrālo shēmu. Mikroshēma kartē var būt atmiņas shēma, no kuras var nolasīt un ierakstīt informāciju, vai arī var saturēt mikroprocesoru, kas veic datu apstrādi. Viedkartes paredzētas personu identifikācijai un autentifikācijai, svarīgu datu glabāšanai, kriptogrāfisku operāciju veikšanai. Tās bieži izmanto kā norēķinu kartes.

Viedkarte parasti ir kredītkartes lielumā, izgatavota no plastmasas (parasti no PVH, bet ir arī no ABS). ISO/IEC 7810 standarts nosaka, ka kartes plāksnei ir jābūt 85,60 × 53,98 mm lielai (ID-1 formātam). Tās biezums ir 0,76 mm. Uz kartes var būt neobligāti elementi: reljefa raksta zonas, kurās iedrukā ciparu un burtu informāciju. Lai saglabātu savietojamību ar vecākām magnētisko karšu nolasīšanas sistēmām, tajās var būt iestrādāta magnētiskā josla.

Pēc datu nolasīšanas metodes viedkartes biežāk sastopamas ar kontaktiem, kur kartes metāliskie kontakti elektriski savienojas ar nolasītāja kontaktiem. Ir arī bezkontakta kartes, kurās iestrādāta induktivitātes spole (antena), kura nolasītāja radītajā elektromagnētiskajā laukā nodrošina mikroshēmu ar elektroenerģiju un datu apmaiņu. Mēdz būt arī abu veidu nolasīšanas metodes vienlaicīgi.

## Ārējās saites
Ķīmiskais simbols

**Ķīmiskais simbols** ir katra ķīmiskā elementa nosaukuma īpašs saīsinājums no tā latīniskā nosaukuma. Šie simboli tiek starptautiski izmantoti (tos atzinusi organizācija IUPAC) un tos lieto arī tādās valstīs, kurām ir no latīņu alfabēta atšķirīgi alfabēti (grieķu, arābu, kirilica). Mūsdienu ķīmiskie simboli sastāv no viena lielā burta vai (pārsvarā) viena lielā un viena mazā burta. Lielais burts vienmēr ir elementa latīniskā nosaukuma pirmais burts, bet otrais ķīmiskā simbola burts ir viens no tuvākajiem nākamajiem nosaukuma burtiem.

## Vēsture
Jau senie alķīmiķi izmantoja speciālus burtu saīsinājumus vai simboliskus attēlus vielu, ķīmisku darbību un iekārtu apzīmēšanai. Piemēram, septiņus senatnē pazīstamos metālus apzīmēja ar septiņu debess spīdekļu astronomiskajiem simboliem:
* Saule ☉ — zelts,
* Mēness ☽ — sudrabs,
* Jupiters ♃ — alva,
* Venera ♀ — varš,
* Saturns ♄ — svins,
* Merkurs ☿ — dzīvsudrabs,
* Marss ♁ — dzelzs.
19. gadsimta sākumā angļu ķīmiķis Džons Daltons ieteica ķīmisko elementu atomus apzīmēt ar aplīšiem, kuros iezīmēti punkti, svītriņas vai anglisko nosaukumu pirmie burti. Šādi simboli nedaudz izplatījās Rietumeiropā un Lielbritānijā, taču jau 1814. gadā tika aizstāti ar zviedru ķīmiķa Jākoba Bercēliusa ieviestajiem burtu simboliem. Bercēliusa ieteiktie simboli un to sastādīšanas principi saglabājušies līdz mūsdienām.

## Simbolu izmantošana
200px|thumb|Hlora-35 neitrālās divatomu molekulas apzīmējums
Ķīmiskos simbolus izmanto ķīmiskajās formulās un vienādojumos to vienkāršošanai un vieglākai uztverei:

: 2H2 + O2 → 2H2O

Ķīmiskie simboli var apzīmēt ne tikai ķīmiskā elementa tipu, bet arī atommasu (to norāda ar ciparu simbola kreisajā pusē augšā), atomskaitli (var norādīt kreisajā pusē apakšā), elementa atomu skaitu molekulā (apzīmē ar indeksu simbola labajā pusē apakšā), kā arī jona lādiņu gadījumā, ja atoms nav elektriski neitrāls (jona lādiņu raksta simbola augšā labajā pusē). Kreisajā pusē rakstāmos skaitļus lieto tikai tad, ja nepieciešams īpaši uzsvērt elementa atoma masas skaitli vai atomskaitli. Dažreiz tieši virs simbola norāda elementa oksidēšanas pakāpi.

## Skatīt arī
* Ķīmiskā formula

## Atsauces
Need for Speed: Underground 2

***Need For Speed: Underground 2 (NFSU2)*** ir *[[Electronic Arts]]* izdota braukšanas datorspēle. Tā ir turpinājums spēlei *[[Need For Speed: Underground]]* un ir daļa no *[[Need For Speed (sērija)|Need For Speed]]* spēļu sērijas. Spēle ir pieejama *[[GameCube]]*, *[[PlayStation 2]]*, *[[Xbox]]*, *[[Nintendo DS]]*, *[[Game Boy Advance]]* un *[[PC]]*. To izstrādāja *[[EA Black Box]]*.

Tāpat kā iepriekšējā daļā, spēlē notiek nelikumīgas ielu sacīkstes ar uztūnētiem auto. Spēlē var brīvi braukt pa pilsētu un izvēlēties sacensības, kas ir izmētātas pa visu pilsētas karti. Pilsētas nosaukums ir *Bayview* kas ļoti atgādina Losandželosu. *Underground 2* arī iepazīstina dažas apvidus mašīnas, kuras arī var maksimāli uztūnēt un piedalīties sacensībās pret citiem apvidus automobiļiem.

*[[Nintendo DS]]* versijā spēlētājs var uztaisīt pats savu mašīnas uzlīmi un uzlīmēt to uz mašīnas.

## Sacensību veidi

### Apļa sacīkstes
Apļa sacīkstēs(angliski:*Circuit)* piedalās no 2 līdz 4 dalībnieki.Apļu skaits no 2līdz5. Uzvar tas, kurš pēdējā aplī bija pirmais

### Sprints
Sprints(angliski:*Sprint*) ir līdzīgs apļa sacīkstēm,bet dalībnieki brauc no punkta A līdz punktam B.Uzvar tas, kurš pirmais šķērso finiša līniju.

### Dragreiss
Dragreiss(angliski:*Drag*) ir līdzīgs sprintam, bet ir jāizmanto manuālā ātrumkārba.Turklāt pat pati mazākā sadursme izraisa zaudējumu

### Drifts
Driftā(angliski:*Drift)* ir jāvāc punkti par sānslīdi.Ja spēlētājs ietriecas šķērslī,punktus neieskaita

### Kross
Kross(angliski:*Street X*)ir līdzīgs apļa sacīkstēm,bet notiek slēgtās trasēs ar asiem pagriezieniem,slāpekļa oksīds ir aizliegts.

Profesionālā līgas sacīkstes(angliski:*Underground Racing League*)notiek speciālās trasēs vai uz lidostu skrejceļiem.Dalībnieku skaits parasti ir 6.Šajā sacīkšu veidā var būt 1 līdz 3 etapi.

## Ārējās saite

* ''Underground 2'' oficiālā mājaslapa
Hārdijs

**Hārdijs** var būt:

* Bens Hārdijs — amerikāņu aktieris;
* Godfrijs Herolds Hārdijs — angļu matemātiķis;
* Tomass Hārdijs  — angļu rakstnieks;
* Trejs Hārdijs — amerikāņu vieglatlēts.

## Skatīt arī
* *[[Hardy]]*
* Hārdija
Hardy

***Hardy*** ir angļu, franču, un skotu uzvārds.

Iespējams, ka senākais lietojums ir senfranču valodas vārds *hardi* ("drosmīgs"), kas pats par sevi ir cēlies no vecfranku vārda *hardjan*, ar nozīmi "darīt cietu". Pēdējais burts *-y* ir raksturīgs franču īpašvārdiem.

Dažas no vecākajām *Hardy* ģimenēm Anglijā iespējams izveidojušās gadsimta vidū no normaņu bruņinieka *de Hardy*. Anglijā ģimenes ar šādu uzvārdu galvenokārt sastopamas Dorsetas un Jorkšīras apkārtnē.

Skotijā *Hardy* pieskaitāms pie normaņu vai vikingu izcelsmes, kā arī no atsevišķas ķeltu izcelsmes, un tas galvenokārt ir Loulendas reģiona uzvārds. Ķeltu variants ir saīsināta *Mac Hardie* forma, kas ir anglicizēta *Mac C(h)ardaih* jeb amatnieka dēla forma no saknes *ceardaiche*.

*Hardy* var būt:

* Ardi — franču izcelsmes uzvārds;
* Hārdija — angļu izcelsmes sieviešu dzimtes uzvārds;
* Hārdijs — angļu izcelsmes vīriešu dzimtes uzvārds.

## Atsauces
Ronalds Gērens

**Ronalds Džons Gērens jaunākais** (*Ronald John Garan, Jr.*; dzimis ) ir NASA kosmonauts.

Gērena pirmais kosmiskais lidojums notika 2008. gada jūnijā misijā STS-124.

Otrais lidojums SKS 27. ekspedīcijas sastāvā kā lidojuma inženierim sākās , startējot ar kosmosa kuģī Sojuz TMA-21. Uz zemes atgriezās  ar *Sojuz TMA-18*.-->
Karena Nīberga

**Karena Nīberga** (*Karen LuJean Nyberg*; dzimusi ) ir ASV inženiere, bijusī *[[Nacionālā aeronautikas un kosmosa administrācija|NASA]]* astronaute.

Nībergas pirmais kosmiskais lidojums notika 2008. gada jūnijā misijā *[[STS-124]]*.

Otrais lidojums kosmosā Nībergai sākās 2013. gada maijā ar kosmosa kuģi *[[Sojuz TMA-09M]]*. Viņa bija SKS 36. ekspedīcijas un 37. ekspedīcijas lidojuma inženieris. Uz zemes atgriezās .

2020. gada 31. martā Karena Nīberga atstāja *NASA*.
Nīberga

**Nīberga** (, no *ny* — 'jauns' un *berg* — 'kalns'; vīriešu dzimtē Nībergs) ir zviedru cilmes uzvārds. Cilvēki ar šo uzvārdu:
* Karena Nīberga (*Karen LuJean Nyberg*; 1969) — ASV kosmonaute;
* Kristīna Nīberga (*Christina Nyberg*; 1962) — Zviedrijas šahiste.
Maikls Fosums

**Maikls Fosums** (; dzimis ) ir NASA kosmonauts.

Fosuma pirmais kosmiskais lidojums notika 2006. gada jūlijā misijā STS-121.

Otrais lidojums bija 2008. gada jūnijā misijā STS-124.

Trešais lidojums kosmosā notika 2011. gadā kosmosa kuģī *[[Sojuz TMA-02M]]*, esot SKS 28. ekspedīcijas lidojuma inženierim un SKS 29. ekspedīcijas komandierim.

2017. gada 7. janvārī Maikls Fosums atstāja NASA.

## Ārējās saites
* NASA biogrāfija 
* Spacefacts biogrāfija
Andromeda (zvaigznājs)

**Andromedas** zvaigznājs savu nosaukumu guvis no grieķu mitoloģijā minētās princeses Andromedas (grieķu: *Ανδρομέδη* — cilvēku aizstāve). Šajā zvaigznājā atrodas Andromedas galaktika (M31). Spožākā Andromedas zvaigzne ir Sirrahs (arī tiek saukts par Alferacu), abi vārdi cēlušies no oriģinālā arābu vārda  (**) — "zirga naba".

Andromedas spožākās zvaigznes veido gandrīz taisnu līniju. To pagarinot pa labi, nonākam pie Pegaza zvaigznāja četrstūra spožākās zvaigznes Pegaza jeb Šeata.

Andromedas miglājs bija pazīstams jau sen, bet tikai 1924. gadā amerikāņu astronoma Edvina Habla uzņemtajās fotogrāfijās izdevās pārliecināties, ka tā ir tāla zvaigžņu sistēma, kurā ir vismaz 150 miljardi zvaigžņu.

## Mitoloģija

Rudenī redzamos zvaigznājus Cefeju, Kasiopeju, Andromedu, Vali, Perseju un Pegazu saista pazīstama sengrieķu teika.

Etiopejas valdnieka Cefeja sieva Kasiopeja iedomājās sevi esam skaistāku par jūras valdnieka meitām. Kad reiz tā par to palielījās, jūras valdnieks Poseidons uzsūtīja valstij briesmīgu jūras nezvēru. Lai glābtu valsti, vajadzēja ziedot abu valdnieku skaisto meitu Andromedu. Jaunavu piekala pie klints jūras krastā. Jūra sakūlās putās, un iznira jūras briesmonis Valis, gatavs aprīt Andromedu. Pēkšņi uz spārnotā zirga Pegaza parādījās varonis Persejs. Viņš uzsāka cīņu ar Vali. Cīņa bija ilga un grūta. Persejam rokā bija jau iepriekš uzvarētās gorgonas Medūzas čūskām apvītā galva. Kad Valim parādīja šo galvu, tas no drausmīgā Medūzas skatiena sastinga un pārvērtās akmenī. Persejs atbrīvoja Andromedu no važām un aizveda atpakaļ pie vecākiem. Tika svinētas Perseja un Andromedas kāzas.

## Ārējās saites
Džons Heršels

**Sers Džons Frederiks Viljams Heršels, Pirmais baronets Heršels** (; dzimis , miris ) bija angļu matemātiķis, astronoms un ķīmiķis. Astronoma Viljama Heršela dēls un 12 bērnu tēvs.

Ierosinājis Juliāna dienas lietošanu astronomijā. Nosaucis vārdā septiņus Saturna pavadoņus un četrus Urāna pavadoņus. Devis ieguldījumu fotogrāfijas attīstībā. Pētījis daltonismu un ultravioletā starojuma ķīmisko iedarbību.

Studējis Kembridžas Universitātē, kuru beidza 1813. gadā. Sadraudzējās ar Čārlzu Bebidžu. No 1833. līdz 1838. gadam bija pētniecības ceļojumā uz Dienvidāfriku, kur 1836. gadā tikās ar Čārlzu Dikensu, kurš ceļoja ar kuģi *[[Beagle (kuģis)|Beagle]]*.

Pēc atgriešanās dzimtenē deva ieguldījumu fotogrāfijas attīstībā - izgudroja cianotipiju un ierosināja izmantot nātrija tiosulfātu kā fiksāžu, par ko informēja Viljamu Telbotu un Luī Dageru.

## Ārējās saites

* Herschel | Sir | John Frederick William | 1792-1871 | astronomer 
* Heršela biedrība
Heršels

**Heršels** (*Herschel*) var būt:

* Džons Heršels (*John Herschel*) — angļu astronoms, matemātiķis, ķīmiķis (1792—1871)
* Viljams Heršels (*William Herschel*) — Vācijā dzimis britu astronoms, komponists (1738—1822)
* Heršels — Mēness krāteris
* Heršela kalns (*Mount Herschel*) — kalns Antarktīdā
* Heršela rags (*Cape Herschel*) — zemesrags Antarktīdā

## Skatīt arī
* Herschel Space Observatory
Altāris (zvaigznājs)

**Altāra** zvaigznājs atrodas dienvidu puslodē starp Skorpiona un Dienvidu Trīsstūra zvaigznājiem. Latvijā nav novērojams. Grieķu mitoloģijā pastāvēja uzskats, ka altāri uzbūvējuši ciklopi, lai Olimpa dieviem sniegtu ziedojumus. Vēl pastāv varianti, ka tas ir dieva Dionīsa vai kentaura Hārona altāris.

Altāris ir arī zvaigznājs, kur varētu eksistēt vieni no tuvākajiem Zemei līdzīgajiem kosmiskajiem objektiem.

## Ārējās saites
Entonijs Hjūišs

**Entonijs Hjūišs** (; dzimis , miris ) bija britu radioastronoms. 1974. gadā kopā ar Martinu Railu ieguva Nobela prēmiju fizikā par apertūras sintēzes metodes izstrādi un pulsāru atklāšanu.

Dzimis Fovejā, Kornvolā. Mācījās Kembridžas Universitātē. Otrā pasaules kara laikā strādāja pie aviācijas tehnikas un radaru izstrādes, kur iepazinās ar Martinu Railu. 1946. gadā beidza Kembridžas Universitāti un sāka strādāt Kavendiša laboratorijā. 1952. gadā ieguva doktora grādu. Ierosināja un organizēja radioteleskopa uzstādīšanu Mulardas radioastronomijas observatorijā.

1968. gadā Hjūiša aspirante Džoselīna Bella atklāja pulsārus. Publikācijā par pulsāriem Hjūišs bija minēts kā pirmais, Bella kā otrā. 1974. gadā Nobela prēmija tika piešķirta Hjūišam, neatzīmējot viņa aspiranti, kas izsauca pretrunīgus vērtējumus. Tomēr Bella neizteica nekādas pretenzijas, uzskatot, ka par aspirantu atklājumiem vienmēr galvenais atbildīgais ir darba vadītājs.

## Atsauces

## Ārējās saites

* Entonija Hjūiša biogrāfija Nobela prēmijas mājaslapā
Auns (zvaigznājs)

**Auna** () zvaigznājs ir viens no 12 zodiaka zvaigznājiem. Zvaigznājs ir diezgan blāvs un tam ir tikai divas salīdzinoši spožas zvaigznes — Hamals un Šaratans. Hamala vārds cēlies no arābu *Al Ħamal* — "aita, auns" un senāk ar šo vārdu apzīmēja visu zvaigznāju.'Tā simbols ir ♈(attēlojot auna ragus). Auna zvaigznājā atrodas Tīgārdena zvaigzne — viena no tuvākajām zvaigznēm Saules sistēmai — 12 gaismas gadu attālumā.

Dažādas kultūras Auna zvaigznāja zvaigznes ir iekļāvušas citos zvaigznājos. Daži dzīļu objekti, kas ir zvaigznājā, ir diezgan vārgi redzami un iekļauj vairākas mijiedarbīgās galaktikas. Vairākas meteoru plūsmas visticamāk nāk no Auna zvaigznāja, tajā skaitā Dienas Arietis (*Daytime  Arietids*) un Epsilona Arietis (*Epsilon Arietids*).

Auna zvaigznājs ir zināms jau no antīkiem laikiem un Starptautiskā Astronomijas savienība to ir atdzinusi par oficiālu zvaigznāju. Tas iekļauj seno zvaigžņu sistēmu, kā arī apkārt esošās zvaigznes. Babilonas zodiaku aprakstā, kas pierakstītas uz senām māla plāksnēm, šim zvaigznājam ir dots nosaukums MUL.APIN.

## Ārējās saites
Balodis (zvaigznājs)

**Balodis** ir mazs zvaigznājs pie Lielā Suņa zvaigznāja. Jēdziens tika izveidots 1592. gadā, apvienojot zvaigznes, kas netika uzskatītas par Lielā Suņa zvaigznēm. Senākos zvaigžņu atlantos zvaigznājs tiek dēvēts arī kā *Columba Noachi* (Noasa balodis), simbolizējot balodi, kuru Noass palaida pēc Grēku plūdiem.

## Ārējās saites
Filipsa līkne

**Filipsa līkne**, arī **Filipa līkne**, ekonomikā parāda apgrieztu sakarību starp cenu izmaiņām (inflāciju) un bezdarbu - jo zemāka inflācija, jo augstāks bezdarbs. Šo sakarību 1958. gadā atklāja jaunzēlandiešu ekonomists
A. Filipss (A. Philips), balstoties uz Lielbritānijas ekonomikas datiem no 1861. līdz 1957. gadam.

## Atsauces
Berenikes Mati

**Berenikes Mati** ir salīdzinoši neizteiksmīgs zvaigznājs, kas atrodas blakus Lauvai. Senāk šo zvaigžņu sakopojumu uzskatīja par Lauvas astes galu. Zvaigznājs savu nosaukumu guvis no Ēģiptes valdnieka Ptolemaja III sievas Berenikes II vārda — tas ir viens no dažiem zvaigznājiem, kura vārds cēlies no vēsturiskas personas. 243. gadā pirms mūsu ēras Ptolemajs III devās bīstamā karagājienā pret sīriešiem, kuri bija nogalinājuši karaļa māsu, un Berenike zvērēja ziedot dievietei Afrodītei savus garos matus, ar kuriem viņa ļoti lepojās, ja vīrs atgriezīsies neskarts. Kad Ptolemajs III veiksmīgi atgriezās, Berenike turēja solījumu uz ziedoja savus matus Afrodītes templim. Nākamajā rītā mati bija pazuduši un galma astronoms Konons, lai mierinātu saniknoto Bereniki, paziņoja, ka viņas ziedojums tik ļoti pagodinājis Afrodīti, ka viņa pacēlusi Berenikes matus debesīs un norādīja uz Lauvas asti, saucot to par Berenikes Matu zvaigznāju. Spožākās zvaigznes *β Com* absolūtais zvaigžņlielums ir gandrīz tāds pats kā Saulei. Novērojot šo zvaigzni, var gūt priekšstatu par to, kā mūsu Saule izskatās no apmēram 30 gaismas gadu liela attāluma. Otra spožākā zvaigzne tiek saukta par Diadēmu — apzīmējot dārgakmeni Berenikes kronī. Lai gan zvaigznājā nav daudz spožu zvaigžņu, tas satur daudz galaktiku.

## Ārējās saites
Gran Turismo 4

***Gran Turismo 4*** jeb **GT4** ir ātrumsacīkšu videospēle spēļu platformai *[[Sony]] [[PlayStation 2]]*, ko izstrādāja *[[Polyphony Digital]]*. To izdeva  Japānā un Honkongā,  ASV un  Eiropā.

Spēli izdeva DVD-9 formātā. Tās izdošanu novēloja par gandrīz pusotru gadu, un tās tiešsaistes opcija pēdējā spēles versijā likvidēja. Spēlē ir vairāk par 700 mašīnām no 80 firmām. Tajā arī ir 51 trase, no kurām daudzas jaunas vai modificētas versijas no iepriekšējiem *[[Gran Turismo (spēļu sērija)|Gran Turismo]]*.

Ķīniešu un japāņu versijām pie spēles komplektā bija 212 lapu braukšanas pamācība. Ierobežota versija ar nosaukumu *Gran Turismo 4 Online Test Version* tika izdota Japānā 2006. gadā.

## Ārējās saites
*
MotorStorm: Pacific Rift

**MotorStorm: Pacific Rift** ir videospēle, kuru izstrādā Evolution Studios un publicē Sony Computer Entertainment PlayStation 3 konsolei. Spēle būs MotorStorm turpinājums. Sony paziņoja, ka pēc Evolution Studios iegūšanas spēles iznākšana tiek plānota ap 2008. gada beigām. Ir ticis apstiprināts ka spēles dzinējs būs uzlabota pirmās spēles versija.

MotorStorm: Pacific Rift ir pieejami krosa motocikli, 4x4 kvadricikli, "Monster traki", bagiji, smagās mašīnas un sacīkšu džipi un automobiļi.
Katram var mainīt modeli un krāsu.

Ir iespējami vairāki braucamo vadītāji. Gan vīriešu dzimtes cilvēki, gan sieviešu dzimtes cilvēki.

**1. No opcijām ir - Festivāls** Šeit Tu vari uzsākt savu karjeru. Tev jāizvēlās starp 4 zonām. Zemes, Gaisa, Uguns vai Ūdens.
Katrā varēsi piekļūt un braukt pa vairākiem līmeņiem.

**2. No opcijām ir - Spēlēšana kopā** Šeit ir iespējā sacensties ar citiem spēlētājiem tīklā [Playstation Network]. Vēl var spēlēt kopā ar citiem spēlētājiem kas tev ir blakām. Vari izvēlēties starp 2;3;4 spēlētājiem.

**3. No opcijām ir - Garāža** Garāžā var apskatīt visas savas mašīnas un braucējus.

**4. No opcijām ir - Uzstādījumi** Pārregulē savus uzstādījumus pēc Tavas izvēles.

Spēlēs vecuma ierobežojums: 16 gadi.
Laplatas "Gimnasia"

**Club de Gimnasia y Esgrima La Plata** (zināms arī kā CGE vai GELP, tulkojumā "Laplatas vingrošanas un paukošanas klubs") ir profesionāls Argentīnas futbola klubs, kas bāzēts Laplatā, Buenosairesas provincē. Dibināts 1887. gadā kā *Club de Gimnasia y Esgrima*, klubs spēlē *[[Argentīnas Primera División]]* līgā.

## Atsauces

## Ārējās saites

* Sitio web oficial del club
* Tabla histórica del club en RSSSF
* Campeones de la Primera División del Fútbol Argentino
* Campeones de la Segunda División del Fútbol Argentino
Stilo bāka

thumb|left|200px|Stilo bāka 
**Stilo bāka** () atrodas Polijā, Pomožes vojevodistē, Stilo (uz atsevišķām kartēm Osetņika), Baltijas jūras krastā.  

## Vēsture
Bāka šajā vietā atrodas kopš 1906. gada. Pirms tam šeit atradās 20 m augsts, piramīdveida signāluguns tornis. Lēmumu par bākas celtniecību Prūsijas valdība pieņēma 1901. gadā. Bāku projektēja Prūsijas civilais inženieris Valters Koerte (Walter Koerte). Celtniecība sākās 1904. gadā un ilga divus gadus. Bākā tika uzstādīta gaismas iekārta, kura sastāvēja no Frenela lēcām un prizmām 1150 mm diametrā. Par gaismas avotu tika izmantota maiņstrāvas loka lampa, kura kopā ar optiskajām ierīcēm bija uzmontēta uz rotējošas plātnes. Lampa bija viegli nomaināma nepieciešamības gadījumā. Oriģinālā gaismas iekārta darbojās līdz 1926. gadam, kad tika modernizēta. Loka lampa tika aizstāta ar 2000 W elektrisko spuldzi, kura bija izturīgāka lietošanā. Papildus tika uzstādīti sfēriski reflektori un rezerves lampa, kura darbojās ar sašķidrinātu gāzi.
Bāka darbojās visu Otrā pasaules kara laiku. Vienīgi pašās kara beigās kāda lidmašīna izšāva vairākas kārtas pa bāku, sašaujot dažus laternas paneļus. Tas nenodarīja lielu kaitējumu bākai un pēc remonta 1946. gadā tā atsāka darbību un darbojas līdz mūsdienām.
1906. gadā tika uzbūvēta arī miglas taure. Tā atradās apm. 800 m no bākas, jūras krastā uz 21 m augsta metāla torņa. Taure izdeva 3 signālus, ik pēc 35 s. Blakus atradās ēka ar kompresoru, kurš ražoja saspiestu gaisu taures darbināšanai. Jūras radītās krasta erozijas dēļ, miglas taures tornis 1950. gadā tika demontēts. Šo torni izmantoja Jastarņas bākas konstrukcijā. Šajā laikā pie bākas tika uzcelts ķieģeļu tornis, uz kura tika uzstādīta demontētā miglas taures iekārta. Tā darbojās līdz 1980. gadu vidum.

## Raksturojums
Bākas augstums ir 33,4 m. Bāku veido sešpadsmitstūrains čuguna tornis ar dubultu galeriju un laternu. Torņa apakšējā trešdaļa ir melna, vidējā balta, augšējā sarkana. Gaismas elements atrodas 75 m virs jūras līmeņa. Bākā uzstādīta PRB-21 gaismas iekārta, kura sastāv no 3 paneļiem. Uz katra paneļa atrodas 8 halogēnās spuldzes (6 darbojas, 2 rezervē). Gaisma balta (0,3 s deg, 2,2 s pārtraukums, 0,3 s deg, 2,2 s pārtraukums, 0,3 s deg, 6,7 s pārtraukums). Gaismas signāls redzams 23,5 jūras jūdžu attālumā. Bāka darbojas visu gadu, diennakts tumšajā laikā.

2006. gadā Polijas pasts izdeva pastmarku ar Stilo bākas attēlu.

## Ārējās saites
* Stilo lighthouse Centenary

## Atsauces
Bulta (zvaigznājs)

**Bulta** ir trešais mazākais zvaigznājs, taču tas bija pazīstams jau senatnē. Pastāv uzskats, ka bultu met Herkuless, mēģinot nogalināt Ērgli, kas knābāja Prometeja aknas. Lai gan zvaigznājā nav spožu zvaigžņu, tomēr daudzas senās kultūras (persieši, ebreji, grieķi un romieši) šajās zvaigznēs ir saskatījušas tieši bultu.

## Ārējās saites
Buras (zvaigznājs)

**Buras** ir viens no četriem zvaigznājiem, kas senatnē veidoja argonautu kuģi "Argo", vēlākos gados tas tika sadalīts — Buras, Kuģa ķīlis, Pūpe un Kompass.

## Ārējās saites
Taro Cudžimoto

**Taro Cudžimoto** () ir izdomāts japāņu hokejists, kuru 1974. gada NHL drafta 11. kārtā oficiāli draftēja Bufalo "Sabres".

Tā laika komandas ģenerālmenedžerim Džordžam "Pančam" Imlaham bija apnicis lēnais telefoniskais draftēšanas process un viņš nolēma izspēlēt joku. Kad pienāca drafta 11. kārta, Imlahs izvēlējās centra spēlētāju Taro Cudžimoto no kluba "Tokyo Katanas". Drafta izvēle NHL tika oficiāli reģistrēta un par to ziņoja visas vadošās mediju aģentūras, ieskaitot respektablo "The Hockey News".

Joks atklājās tikai vairākas nedēļas vēlāk. Imlahs atklāja, ka "hokejista" vārdu sameklējis Bufalo telefonu grāmatā un komandas "Tokyo Katanas" nosaukums ir "Buffalo Sabres" japānisks kalks (Tokijas Zobeni). NHL vēlāk nodefinēja šo izvēli par "kļūdainu", bet līdz tam tā jau bija iekļauta vairākās NHL rokasgrāmatās un rekordu grāmatās. Cudžimoto joprojām tiek minēts kā viena no Bufalo "Sabres" drafta izvēlēm kluba izziņu grāmatās.

Taro ātri kļuva par komandas un līdzjutēju iekšējo joku. Vēl četrus gadus pēc notikušā līdzjutēji skandēja "We Want Taro" (Mēs gribam Taro) situācijās, kad Sabres spēle kļuva vienmuļa.

## Ārējās saites
* Hockey Draft Central lapa
Gran Turismo HD Concept

**Gran Turismo HD Concept**, saīsināti saukta arī par **GTHD Concept**, bija pirmā Gran Turismo sērijas spēle, kas tika izdota PlayStation 3. To bija iespējams ielādēt bez maksas PlayStation Store sākot ar . Blu-ray diska versija tika izdota Japānā ierobežotā daudzumā. Spēle bija domāta kā mazs pilnās versijas priekšskats, tomēr vēlāk projekts tika atcelts un nomainīts ar spēli Gran Turismo 5 Prolouge.

## Ārējās saites
* Oficiālā mājaslapa
Cefejs (zvaigznājs)

**Cefejs** savu vārdu guvis no Etiopijas karaļa Cefeja. Zvaigznājs viegli atrodams debesīs taisnstūrainās formas dēļ.

## Ārējās saites
Cirkulis (zvaigznājs)

**Cirkuļa** zvaigznājs savu nosaukumu ieguva 18. gadsimtā, kad tam vārdu deva Nikolas Lakals. Atšķirībā no senatnē zināmajiem zvaigznājiem, kam tika doti mitoloģiski nosaukumi, šiem zvaigznājiem tika doti zinātnieku izmantoto instrumentu nosaukumi. Tas ir arī viens no mazākajiem zvaigznājiem vispār.

## Ārējās saites
Čūsknesis

**Čūsknesis** ir salīdzinoši liels zvaigznājs. Lai gan to šķērso ekliptika, tas tomēr vēsturiski netiek pieskaitīts zodiaka zvaigznājiem. Spožākā zvaigzne Ras-Alhague nosaukts pēc arābu vārda رأس الحية (raʾs al-ḥayyah), kas nozīmē "čūsku vīra galva". Zvaigznājā atrodas arī Bārnarda zvaigzne — otra tuvākā zvaigzne Saules sistēmai pēc Centaura Alfas sistēmas — 5,6 gaismas gadu attālumā.

## Ārējās saites
Delfīns (zvaigznājs)

**Delfīns** ir zvaigznājs, kas bija pazīstams jau sengrieķu astronomiem, lai gan ir diezgan mazs un tajā nav īpaši izteiktu zvaigžņu. Spožāko zvaigžņu — Sualocīns un Rotanevs — vārdi cēlušies 18. gadsimtā, kad itāļu astronoms Nikolo Kačiotore tiem deva sava vārda un ģimenes vārda latīnisko versiju vārdus no otras puses. *Nicolaus* — *Sualocin* un *Venator* — *Rotanev*.
thumb|left|250px|Delfīna zvaigznāja fotouzņēmums ("dabiskā" un palielinātā izmērā)

## Ārējās saites
Čūska (zvaigznājs)

**Čūskas** zvaigznājs ir unikāls — tas ir vienīgais zvaigznājs kas ir sadalīts divās daļās — čūskas galvā un astē, taču tiek uzskatīts par vienu zvaigznāju. Pa vidu atrodas Čūskneša zvaigznājs. Senatnē zvaigznāju zīmēja kā čūsku, kuru satvēris čūsknesis. Spožākā zvaigzne ir Unukalhajs, kas savu vārdu guvusi no arābu عنق الحية (ʿunuq[u] al-ħayya[h]) — kas tulkojumā nozīmē "kakls" vai "čūskas kakls".

## Ārējās saites
Dienvidu Hidra

**Dienvidu Hidra** ir viens no 12 zvaigznājiem kurus 16. gadsimta beigās aprakstīja divi nīderlandiešu navigatori Pīters Kaizers (*Pieter Dirkszoon Keyser*) un Frederiks de Houtmans (*Frederick de Houtman*).

## Ārējās saites
Dienvidu Vainags

**Dienvidu Vainags** (; IAU saīsinājums: **CrA**) ir neliels un samērā blāvs zvaigznājs Dienvidu debess puslodē, kura spožākās zvaigznes veido lokveida figūru, kas asociējas ar vainagu jeb kroni. Tas pieder pie klasiskajiem zvaigznājiem, kas bija pazīstami jau antīkajā astronomiskajā tradīcijā. Zvaigznājs ir vislabāk novērojams no Dienvidu puslodes, savukārt Ziemeļu puslodes mērenajos platuma grādos tas parasti redzams zemu virs horizonta. Latviešu valodā lietots nosaukums Dienvidu Vainags, kas tieši atbilst latīniskajam nosaukumam *Corona Australis* (“dienvidu vainags”). Angļu valodā zvaigznājs pazīstams kā *Southern Crown* (‘Dienvidu Kronis’), vācu — *Südliche Krone*, franču — *Couronne australe*, spāņu — *Corona Austral*; citās valodās sastopami līdzīgi tulkojumi, kas saglabā “dienvidu” un “vainaga/kroņa” nozīmi.

Mūsdienu astronomijā Dienvidu Vainags ir viens no 88 Starptautiskās Astronomijas savienības (IAU) standartizētajiem zvaigznājiem. Oficiālie trīs burtu saīsinājumi tika ieviesti 1922. gadā, bet 1930. gadā beļģu astronoms Ežēns Delports noteica precīzas zvaigznāju robežas, lai katrs debess punkts piederētu tieši vienam zvaigznājam. Dienvidu Vainags robežojas ar Strēlnieku, Skorpionu, Altāri un Teleskopu. Zvaigznājs atrodas Piena Ceļa joslas tuvumā, tādēļ tā apgabalā sastopami arī dziļā kosmosa objekti, tostarp putekļu mākoņi un zvaigžņu veidošanās reģioni, kas piešķir Dienvidu Vainagam papildu nozīmi novērojumu un astrofizikas pētījumu kontekstā.

## Ārējās saites
Dienvidu Zivs

**Dienvidu Zivs** zvaigznājs bija pazīstams jau sengrieķu astronomiem. Spožākā zvaigzne Fomalhauts vārdu guvusi no arābu فم الحوت (fum al-ḥawt) — "vaļa mute".

## Ārējās saites
Dienvidu Krusts

**Dienvidu Krusts** ir vismazākais zvaigznājs. Dienvidu puslodē, atšķirībā no ziemeļu puslodes, nav izteiktas polārās zvaigznes un tādēļ par debesjuma dienvidpolu tuvināti uzskata tieši Dienvidu Krustu. Dienvidu Krustu pirmais kartēja Amerigo Vespuči 1501. gadā.

## Ārējās saites
Dienvidu Trīsstūris

**Dienvidu Trīsstūris** (; saīsinājums: **TrA**) ir neliels, bet skaidri identificējams zvaigznājs Dienvidu debess puslodē. Tā trīs spožākās zvaigznes veido izteikti atpazīstamu, gandrīz regulāru trijstūra figūru, kas padara šo zvaigznāju par vienu no vizuāli vienkāršākajiem un viegli atpazīstamākajiem dienvidu debesīs, arī bez sarežģītiem zvaigžņu karšu palīglīdzekļiem. Zvaigznājs ir labi redzams Dienvidu puslodes mērenajos un tropu platuma grādos, savukārt Ziemeļu puslodē, tostarp Latvijā un lielākajā daļā Eiropas, tas praktiski nav novērojams, jo atrodas tālu dienvidu debess apgabalā. Latviešu valodā zvaigznājs tiek dēvēts par Dienvidu Trīsstūri (sastopams arī variants Dienvidu Trijstūris). Nosaukums vēsturiski radies, lai atšķirtu šo zvaigznāju no Ziemeļu puslodē esošā Trīsstūra (*Triangulum*). Līdzīgi tiešie tulkojumi sastopami arī citās valodās, piemēram, vācu *Südliches Dreieck*, franču *Triangle austral*, spāņu *Triángulo Austral* un itāļu *Triangolo Australe*.

Mūsdienu zvaigznāju sistēmā Dienvidu Trīsstūris ir viens no 88 oficiāli atzītajiem zvaigznājiem, kuru standartizāciju veica Starptautiskā Astronomijas savienība. Zvaigznāju saīsinājumi tika pieņemti 1922. gadā, bet precīzās robežas 1930. gadā noteica Eižens Delports, nodrošinot, ka katrs debess punkts pieder vienam konkrētam zvaigznājam. Pēc laukuma Dienvidu Trīsstūris aizņem 110 kvadrātgrādus (83. vieta starp visiem zvaigznājiem). Debesīs Dienvidu Trīsstūris atrodas starp vairākiem citiem dienvidu zvaigznājiem. Tas robežojas ar Leņķmēru, Cirkuli, Altāri un Paradīzes Putnu. Neskatoties uz nelielo izmēru, Dienvidu Trīsstūrim ir nozīmīga vieta astronomijā kā orientierim dienvidu debess kartē, un tas ietver vairākus astrofizikā interesantus objektus, tostarp spožas zvaigznes un starpzvaigžņu vielas struktūras.

## Ārējās saites
Kergelēna arhipelāgs

**Kergelēna arhipelāgs** ( vai *Îles Kerguelen*) ir Francijas Dienvidjūru un Antarktikas Zemēs ietilpstošs arhipelāgs Indijas okeāna dienviddaļā. Arhipelāga galvenā sala ir Grantēra (saukta arī par Kergelena salu), kas aizņem 6675 km² no arhipelāga 7215 km². Pārējās nozīmīgākas salas ir Foša sala (206 km²), Nuažēzu salas, Hava sala, Ildupora.

Klimats salās ir mitrs un vēss ar biežu spēcīgu vēju. Augu valsts pārsvarā raksturīga subantarktiskajiem reģioniem, kuru lielā mērā nopostījuši ievestie truši un ziemeļbrieži. Putnu ligzdošanas vieta.

Salas 1772. g. atklājis franču jūrasbraucējs Īvs Žozefs de Kergelēns de Tremarē *(Yves-Joseph de Kerguelen de Trémarec)*. Salu ilgus gadus par bāzi izmantojuši vaļu mednieki. Bijuši salu kolonizācijas mēģinājumi, pēdējais 1912.—1931.g. Salā kopš 1951. gada darbojas zinātniskā stacija Portofransē.

## Ārējās saites

* Oficiālā vietne
* FDAT Oficiālā vietne
* Kergelēna arhipelāga kartogrāfija un toponīmija
* Kerguelen Archipelago
* Dienvidjūru un Antarktikas Zemes 
* Privāta vietne ar fotoattēliem
* Subantarktiskās salas
Midnight Club 3: DUB Edition

**Midnight Club 3: DUB Edition** ir braukšanas videospēle, kuru izstrādāja Rockstar San Diego un publicēja Rockstar Games. Tā ir trešā spēle Midnight Club sērijā. Spēlei vārds "DUB" ir pielikts tādēļ, ka Rockstar spēles tapšanas laikā cieši sadarbojās ar žurnālu DUB Magazine, kuru spēlē var daudz pamanīt - no reklāmām līdz pat pašu DUB tūnētām mašīnām, kuras var iegūt kā īpašas dāvanas. Tā tika izdota  Eiropā. Spēlētājs var braukt pa Sandiego, Atlantu un Detroitu. Spēlētājs arī var klausīties 75 dažādas dziesmas no dažādiem mūzikas žanriem.

## Ārējās saites
* Oficiālā mājaslapa
Sārtā bezlape

**Sārtā bezlape** (; , ) ir daudzgadīgs Brūnkāšu dzimtas pusparazītisks lakstaugs.

## Raksturojums
Augums neliels, līdz 20 cm. Saknenis zarains, sulīgs, klāts plēkšņveida lapām. Saknenis var sasniegt pat 5 kg svaru un iestiepties līdz 1 m dziļumam. Stumbrs stāvs, sukulents. Stumbra galā ir vienpusēja ķekarveida ziedkopa. Ziedi sārti. Zied maijā, jūnijā. Auglis — pogaļa. Augs lielāko dzīves daļu pavada zem zemes. Var noziedēt arī pazemē. Pazemes ziedi neizplaukst, tiem notiek tikai pašappute. Barības vielas augs iegūst parazitējot. Ar savu sakņu piesūcekņiem tas barojas no lazdu, liepu un alkšņu saknēm.

## Izplatība
Suga izplatīta Eiropā (izņemot ziemeļu rajonus) un Āzijā. Augs Latvijā sastopams visā teritorijā. Aug krūmājos, mitros lapkoku mežos.

## Atsauces


## Ārējās saites
Procol Harum

***Procol Harum*** ir angļu rokgrupa no Londonas. Grupa ir izveidota 1967. gadā un ir viena no pirmajām un slavenākajām progresīvā roka grupām. *Procol Harum* slavenākā dziesma ir 1967. gada *A Whiter Shade of Pale*, kas 6 nedēļas pavadīja Lielbritānijas singlu topa pirmajā vietā. Grupas mūzikai ir dziļa ietekme no klasiskās mūzikas, blūza un popmūzikas. *Procol Harum* savas garās karjeras laikā ir izdevuši 12 studijas albumus.

## Diskogrāfija

### Studijas albumi
* "Procol Harum" (1967)
* "Shine on Brightly" (1968)
* "A Salty Dog" (1969)
* "Home" (1970)
* "Broken Barricades" (1971)
* "Grand Hotel" (1973)
* "Exotic Birds and Fruit" (1974)
* "Procol's Ninth" (1975)
* "Something Magic" (1977)
* "The Prodigal Stranger" (1991)
* "The Well's on Fire" (2003)
* "Secrets of the Hive" (2007)
* "Novum" (2022)

### Koncertalbumi
* "Procol Harum Live with the Edmonton Symphony Orchestra" (1972)
* "One More Time — Live in Utrecht 1992" (1999)
* "Procol Harum — In Concert With the Danish National Concert Orchestra and Choir" (2009)

## Ārējās saites

* Oficiālā mājaslapa
Dvīņi (zvaigznājs)

**Dvīņu** zvaigznājs ir viens no 12 zodiaka zvaigznājiem. Tā kā zvaigznājā viegli saskatīt divas paralēlas figūras, tas jau senatnē tika saistīts ar mītu par dvīņiem Kastoru un Polluksu.

## Ārējās saites
Dzērve (zvaigznājs)

**Dzērve** ir viens no 12 zvaigznājiem, kurus 16. gadsimta beigās aprakstīja divi nīderlandiešu navigatori Pīters Kaizers (*Pieter Dirkszoon Keyser*) un Frederiks de Houtmans {*Frederick de Houtman*). 17. gadsimta Anglijā šo zvaigznāju kādu laiku dēvēja par Flamingo.

## Ārējās saites
Centaurs (zvaigznājs)

**Centaura** zvaigznājs ir spožs dienvidpuslodes zvaigznājs, tas ir arī viens no lielākajiem zvaigznājiem vispār. Centaura zvaigznājā atrodas zvaigzne Centaura Proksima — Saules sistēmai tuvākā zvaigzne (atrodas 4,22 gaismas gadu attālumā). Spožākās zvaigznes Centaura zvaigznājā ir Centaura Alfa un Centaura Beta, kuru kopējais redzamības spožums ir attiecīgi –0,3 un 0,6.

## Skatīt arī
* Centaura Alfa
* Centaura Beta

## Ārējās saites
Freds Hoils

**Sers Freds Hoils** (; dzimis , miris ) — angļu astronoms. Devis būtisku ieguldījumu zvaigžņu kodolsintēzes teorijas izpētē. Vairāku pretrunīgi vērtētu ideju autors.

Dzimis 1915. gadā Bredfordā vilnas tirgotāja ģimenē. Studējis matemātiku Kembridžas Universitātē. Mūža lielāko daļu strādājis Kembridžas astronomijas institūtā, kādu laiku bija tā direktors.

1948. gadā Hoils kopā ar Tomasu Goldu un Hermanu Bondi izstrādāja Lielā Sprādziena teorijai alternatīvo Visuma līdzvara teoriju (*Steady State theory*), kura līdz XX gadsimta sešdesmito gadu beigām konkurēja ar Lielā Sprādziena teoriju, bet, līdz ar reliktstarojuma atklāšanu, vairums astronomu mūsdienās to ir atmetuši. Hoils līdz sava mūža galam bija Lielā Sprādziena teorijas kritiķis. Ironiski, ka Hoils ir paša Lielā Sprādziena (*Big Bang*) termina autors, kuru viņš tā nosauca 1949. gada intervijā *BBC*.

1957. gadā Hoils kopā ar Džefriju Berbidžu, Margareti Berbidžu un Viljamu Fauleru publicēja rakstu "Elementu sintēze zvaigznēs" (*Synthesis of elements in stars*), sauktu par B²FH, kurā aprakstīja zvaigžņu kodolsintēzes reakcijas, par ko Faulers 1983. gadā saņēma Nobela prēmiju fizikā.

Mūža otrajā pusē Hoils bija darvinisma kritiķis un panspermijas teorijas atbalstītājs. Viņam pieder vārdi, ka augstāko organismu rašanās šādā veidā līdzinās iespējai, ja "tornado pūtiens aviorūpnīcā saliktu BOEING 747" (*a tornado sweeping through a junk-yard might assemble a Boeing 747 from the materials therein*). Šo uzskatu dēļ Freds Hoils ir kļuva par vienu no Apzinātās radīšanas teorijas (*Intelligent design*) piekritēju autoritāti.

Hoils bija arī zinātniskās fantastikas autors. Latviski 1969. gadā izdots romāns "Andromēda" (*A for Andromeda*).
Pjotrs Kapica

**Pjotrs Kapica** (; dzimis , miris ) bija padomju/krievu fiziķis. 1978. gada Nobela prēmijas fizikā laureāts par pētījumiem zemo temperatūru fizikā.

## Dzīvesgājums
thumb|left|Prof. Pjotra Kapicas (pa kreisi) un prof. Nikolaja Semjonova portrets (gleznotājs Boriss Kustodjevs, 1921)
Dzimis Kronštatē, armijas ģenerālmajora un pedagoģes ģimenē. No 1912. gada studēja Sanktpēterburgas Politehniskajā institūtā. 1916. gadā apprecējās ar kadetu politiķa, Krievijas Impērijas Valsts Domes deputāta Kirila Černosvitova meitu Nadeždu. 1919. gadā viņš pabeidza studijas Politehniskajā institūtā, padomju varas iestādes nošāva viņa sievastēvu, bet 1919.—1920. gada ziemā Spāņu gripas laikā nomira sieva un abi mazgadīgie Kapicas bērni.

No 1918. gada līdz 1920. gadam Kapica bija pasniedzējs Sanktpēterburgas Politehniskajā institūtā. 1921. gadā tika iekļauts zinātnieku delegācijā uz Vāciju un Lielbritāniju zinātnisko kontaktu nodibināšanai un sāka strādāt Kembridžas Universitātes Kavendiša laboratorijā pie Ernesta Rezerforda. 1923. gadā ieguva Kembridžas Universitātes filozofijas doktora grādu. 1927. gadā Parīzē apprecējās otrreiz ar akadēmiķa Alekseja Krilova meitu Annu. 1933. gadā kļuva par Kembridžas Universitātes Monda laboratorijas vadītāju.

1934. gada septembrī atgriezās PSRS, pēc Josifa Staļina pavēles specdienesti viņam neatļāva izbraukt no valsts, kādu laiku turēja mājas arestā un lika izveidot Fizikālo problēmu institūtu, kur viņš tika iecelts par vadītāju. 
1937. gadā publicēja pētījumu rezultātus par šķidrā hēlija supraplūstamību. Lielā terora gados, rakstot vēstules valsts līderiem, aizstāvēja arestētos fiziķus Vladimiru Foku un Ļevu Landausu. 

No 1946. gada līdz Staļina nāvei, saistībā ar konfliktu ar Lavrentiju Beriju, tika ierobežots savā darbībā. 1966. gadā Kapicam pirmoreiz pēc 32 gadiem ļāva apmeklēt Lielbritāniju. 1973. gadā, neskatoties uz pierunāšanu, neparakstīja četrdesmit akadēmiķu vēstuli, kurā bija nosodīts Andrejs Saharovs.

Miris 1984. gadā Maskavā. Apglabāts Novodevičjes kapsētā.

## Apbalvojumi
* Staļina prēmija (1941, 1943)
* Nobela prēmija fizikā (1978)

## Piemiņa
Par godu Kapicam nosaukts 1982. gadā atklātais asteroīds 3437 Kapica.

## Ģimene
Pjotram Kapicam bija divi dēli. Vecākais dēls Sergejs Kapica (1928—2012) bija fiziķis, demogrāfs un zinātnes popularizētājs. Četrdesmit gadus viņš bija populārā televīzijas raidījuma par zinātni "Acīmredzamais-neticamais" vadītājs.

Otrs Kapicas dēls, Andrejs Kapica (1931—2011) bija ģeogrāfs. Atklājis Vostokas ezeru, lielāko subglaciālo ezeru Antarktīdā.

## Atsauces

## Ārējās saites

* Pjotra Kapicas biogrāfija Nobela prēmijas mājaslapā 
* Kapicas biogrāfija ,
Ģipkas bāka

**Ģipkas bāka** ir bāka, kas atrodas Latvijā, Rojas pagasta Ģipkā, Rīgas līča krastā.

## Raksturojums
Bākas augstums ir 30 m. Bāku veido taisnstūrveida metāla rāmju konstrukcijas tornis. Torņa augšdaļu aptver dienaszīme no koka latām. Dienaszīmes augšējās 2/3 ir sarkanas, apakšējā 1/3 balta. Gaismas elements atrodas 37 m virs jūras līmeņa. Gaisma balta (2 s deg, 4 s pārtraukums). Gaismas signāls redzams 15 jūras jūdžu attālumā. Bāka darbojas visu gadu, diennakts tumšajā laikā.
Nv

**nv** ir atvērtā koda dzinis NVIDIA videokartēm.

**nv** ir Xorg atvērtā koda dzinis NVIDIA videokartēm. Draiveris atbalsta divdimensiju akselerāciju, kā arī nodrošina 8, 15, 16 (izņemot Riva128 kartēm) un 24 bitu dziļumu kadru buferim. Visi vizuālie tipi tiek attainoti 8 bitu dziļumā, TrueColor un DirectColor vizuāļus ir iespējams atainot citos dziļumos, izņemot Riva128 karti, kas uztur *TrueColor* tikai augstākajos dziļumos. 

## 3D atbalsta statuss
Šobrīd nv dzinis neatbalsta 3D akselerāciju. *Nvidia* nesniedz nekādu aparatūras specifikāciju, kas būtu nepieciešama 3D atbalsta izveidei. Daļējs 3D atbalsts ir iespējams, izmantojot nouveau draiveri.

## Atbalstītās iekārtas
nv draiveris atbalsta PCI, PCI-Express un AGP pieslēgvietās ievietojamās videokartes, kas ir bāzētas uz sekojošām NVIDIA mikroshēmām: 

RIVA 128 - NV3 sērija
 
RIVA TNT - NV4 sērija
 
RIVA TNT2 - NV5 sērija

GeForce 256, QUADRO - NV10 sērija
 
GeForce2, QUADRO2 - NV11 un NV15 sērijas
 
GeForce3, QUADRO DCC - NV20 sērija
 
nForce, nForce2 - NV1A, NV1F sērijas

GeForce4, QUADRO4 - NV17, NV18, NV25, NV28 sērijas
 
GeForce FX, QUADRO FX - NV30, NV31, NV34, NV35, NV36, NV37, NV38 sērijas
 
GeForce 6XXX - NV40, NV41, NV43, NV44, NV45 sērijas
 
GeForce 7XXX - G70 sērija 

GeForce 8XXX - G80, G84, G86 sērijas

## Atsauces

## Skatīt arī
* NVIDIA
* Linux
* nouveau

## Ārējās saites
* nv dziņa sadaļa x.org projekta mājaslapā 
* nv dziņa versiju kontroles resurspunkts
Andrijs Krugļaks

**Andrijs Krugļaks** (, dzimis  Kijivā) ir ukraiņu futbolists, uzbrucējs.

Krugļaks uzsāka futbolista karjeru Kijivas Kijivas "Dinamo" kluba otrajā komandā "Dinamo 2" 2002. gadā. Viņš tur nonāca 17 gadu vecumā, uzreiz pēc BJSS beigšanas, kur viņu bija pamanījis kādreiz slavenais dinamietis Vladimirs Oņiščenko. Ar "Dinamo" tika noslēgts piecu gadu līgums. Pēc līguma parakstīšanas Krugļaks spēlēja gan "Dinamo 2" (Ukrainas pirmajā līgā), gan dublieru sastāvā. Šajā laikā "Dinamo 2" sastāvā aizvadījis 66 spēles un guvis 12 vārtus, bet dublieru sastāvā 31 spēlē — gūti 10 vārti. Jauniešu akadēmijas "Atleta" (Kijiva) absolvents.

2004/2005. gada sezonā, kad Kijivas "Dinamo" treneris bija Jozefs Sabo, Andrijs spēja pietuvoties pirmās komandas sastāvam un regulāri tika pieteikts spēlēm. Tomēr tad gadījās trauma, un viņu aizstāja citi. Turklāt Sabo nomainīja Burjaks, un jauno uzbrucēju tika nolemts izīrēt. 2006. gada ziemā Krugļaks vispirms uz pārbaudes laiku nokļuva Simferopoles komandā "Taurija", tomēr klubiem neizdevās vienoties. Pēc tam sekoja Zaporižjas "Metalurgs", kur, kā stāsta pats Andrijs, daudz iemācījies no trenera Vjačeslava Groznova. Astoņās spēlēs, kuras tika aizvadītas "Metalurga" dublieru sastāvā, tika gūti septiņi vārti, un ar viņu jau sāka rēķināties kā ar pamatsastāva spēlētāju. Debitēja virslīgas spēlē pret Poltavas "Vorsklu". Taču beidzoties sezonai, atstāja komandu.

2007. gadā tika iznomāts klubam "FK Liepājas Metalurgs". Latvijas futbola čempionātā aizvadīja 22 spēles, gūstot 2 vārtus.

## Ārējās saites
Balodis

**Balodis** var būt:

## Dabas zinātnes
* baložu dzimtas putns;
* baloži — baložu dzimtas ģints;
** mājas balodis — viens no baložu dzimtas putniem.

## Astronomija
* Balodis — zvaigznājs;
* 4391 Balodis — asteroīds.

## Uzvārds
* Balodis (uzvārds)

## Skatīt arī
* Balode
* Baloži (nozīmju atdalīšana)
* Baložu iela
* Baložu kapi
* Baložu muiža
* Ģenerāļa Baloža iela
* Voldemāra Baloža iela

## Atsauces
Ališers Navoji

**Ališers Navoji** (, , dzimis , miris ) bija Centrālāzijas politiķis, mistiķis, valodnieks, gleznotājs un dzejnieks, kurš piedzima un dzīvoja Heratā.

## Ārējās saites
Vormsas konkordāts

thumb|300px|Ķeizara Indriķa V 1122. gadā izdots Vormsas konkordāta apliecinājums (''Heinricianum'').
**Vormsas konkordāts** ( jeb *Pax Wormatiensis*) bija 1122. gada 23. septebrī Vormsas brīvpilsētā noslēgtā vienošanās starp Svētās Romas impērijas ķeizaru Heinrihu V un pāvestu Kalikstu II, pieliekot punktu investitūras strīdam. 

## Saturs
Ķeizars atteicās no bīskapu investitūras – iecelšanas amatā – un piekrita bīskapu un citu garīdznieku kanoniskajai ievēlēšanai, bet saglabāja tiesības piešķirt garīdzniekiem lēņus, saņemot pretī vasaļu uzticības zvērestu un apņemšanos pildīt pienākumus pret impēriju un imperatoru. 
Savukārt pāvests piekrita prelātu ievēlēšanai ķeizara klātbūtnē, izslēdzot simoniju un vardarbību. 

T.i. tika fiksēta atšķirība starp garīgo konsekrāciju jeb iesvētīšanu, ko veic pāvests, un labumu (priekšrocību) piešķiršanu, ko izdara laicīgā vara: imperators atteicās no pretenzijām uz investitūras garīgo daļu, saglabājot tiesības piedalīties kanoniskajās bīskapu un abatu vēlēšanās savās zemēs. 
Ievēlētajam amata kandidātam pāvests vai tā legāts pasniedza gredzenu un spieķi (garīgās varas simbolus), bet ķeizars - scepteri kā laicīgās varas simbolu. Baznīcas laicīgās tiesības un īpašumus, kas tai bija dāvāti jau no 8. gs. otrās puses, sāka uzskatīt par regālijām. 

Baznīca panāca savu suverenitāti attiecībā pret laicīgo varu un šis baznīcas tiesiskais stāvoklis bija par pamatu katoļu baznīcas kanonisko tiesību suverēnajam raksturam. Vienošanās stājās spēkā 1123. gadā, kad to apstiprināja Pirmais Laterānas koncils.
The Need for Speed

**The Need for Speed**, zināma arī kā **Road & Track Presents: The Need For Speed**, ir 1994. gada braukšanas datorspēle, kuru izstrādāja Electronic Arts Canada un publicēja Electronic Arts. Tā ir pirmā spēle no Need For Speed sērijas, kurā ir vairāk kā 15 spēļu. Spēlē var braukt sacensībās ar sporta mašīnām, eksotiskiem modeļiem un japāņu konceptauto. Electronic Arts apvienojās ar auto žurnālu Road & Track, lai mašīnu vadība un uzvedība uz ceļa būtu pēc iespējas tuvāka istenībai. Kad apskata mašīnas, spēlētājam ir iespēja par mašīnu noklausīties īsu aprakstu.

## Mašīnas
Spēlē ir astoņas mašīnas no Japānas, Eiropas un ASV. Mašīnas sadalītas trīs klasēs, tās sakārtotas pēc to ātrumiem, lai katrā klasē būtu apmēram vienāda ātruma mašīnas. Spēlē ir šādas mašīnas:

### A klase
* Lamoborghini Diablo VT
* Ferrari Testarossa 512TR

### B klase
* Chevrolet Corvette ZR-1
* Dodge Viper 
* Porsche 911 Carrera

### C klase
* Acura NSX
* Mazda RX-7
* Toyota Supra

Spēlē arī ir bonusa mašīna "Warrior PTO E/2". Mašīnai ir liels ātrums un ļoti jutīga vadība, kā arī īpatnēja taures skaņa.

## Ārējās saites
* Profils mājaslapā GameSpot
SI pamatvienības

**SI pamatvienības** ir septiņas mērvienības, kuras ir visu citu mērvienību pamatā. Tātad visas pārējās mērvienības ir atvasinātas no šīm septiņām mērvienībām. 

## Skatīt arī

* Starptautiskā mērvienību sistēma